**2Б клас Домашна работа 7 учебна седмица**

Уважаеми родители,

Тази седмица продължихме да работим със звучни и беззвучни съгласни и разбрахме, че понякога, когато изговаряме българските думи те звучат по един начин, но когато трябва да запишем тези думи, техният правопис изисква буква, която е различна от тази , която се чува. Например чува се *,,книШка”,* но се пише *,,книЖка’*’, чува се *,,слаТко”,* но се пише *,,слаДко”.*

1. А сега нека учениците препишат в тетрадкитте с широки и тесни редове дадените думи. Моля, помогнете им да изберат правилната съгласна на празните места.

***Б-П В-Ф Г-К Д-Т Ж-Ш З-С***

**гре\_\_\_ка, мра\_\_\_ка, прика\_\_\_ка, тетра\_\_\_ка, дикто\_\_\_ка, беле\_\_\_ка, дръ\_\_\_ка, кеба\_\_\_че, усми\_\_\_ка, обу\_\_\_ка, ко\_\_\_че, почи\_\_\_ка, гра\_\_\_, кръ\_\_\_, кръ\_\_\_, но\_\_\_, зале\_\_\_, изгре\_\_\_.**

*В клас продължихме да работим с разпознаване на мъжки, женски и среден род като се запознахме с притежателните местоимения:*

*-* ***мой, твой - мъжки род;*** *думите завършват на съгласна*

*-* ***моя, твоя - женски род;*** *думите завършват на –а/-я -* ***мое, твое - среден род;*** *думите завършват на –е/-о*

*-* ***мои, твои – множествено число,*** *думите най-често завършват на -и*

2. Моля, пречертайте таблицата в тетрадките си и подредете дадените думи в правилните колонки за мъжки, женски, среден род и множествено число.

***портокал, круша, тиква, място, чорапи, легло, маса, балон, стол, летище, часовник, рокля, яке, обувки, панталони, блуза, телефон, съседи, кола, училище, моливи, учебник, компютри, химикал.***

|  |  |  |  |
| --- | --- | --- | --- |
| **МОЙ/ТВОЙ**  **(мъжки род)** | **МОЯ/ТВОЯ**  **( женски род)** | **МОЕ/ТВОЕ**  **(среден род)** | **МОИ/ТВОИ**  (множествено число) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. Моля, помогнете на децата да научат да четат гладко текста „Кума Лиса и гроздето” на стр. 59 от Буквара и да си припомнят значението на думите от текста.

Приятна ваканция и благодаря за подкрепата!